ಶೈಕ್ಷಣಿಕ ಪ್ರವಾಸಕ್ಕೆ ಹೋದ ಹೈಸ್ಕೂಲ್ ಮಕ್ಕಳಿಂದ ಅಸಭ್ಯ ಹಾಡಿಗೆ ರೈನ್ ಡ್ಯಾನ್ಸ್

ಯಾದಗಿರಿ: ಶೈಕ್ಷಣಿಕ ಪ್ರವಾಸಕ್ಕೆ ಹೋದ ಹೈಸ್ಕೂಲ್ ಮಕ್ಕಳು ಅಸಭ್ಯ ಹಾಡಿಗೆ ರೈನ್ ಡ್ಯಾನ್ಸ್ ಮಾಡಿದ್ದಾರೆ. ಈ ವಿಡಿಯೋಗಳು ಸಾಮಾಜಿಕ ಜಾಲತಾಣದಲ್ಲಿ ಫುಲ್ ವೈರಲ್ ಆಗಿದ್ದು, ಇದು ವಿದ್ಯಾರ್ಥಿಗಳ ಪೋಷಕರ ಆಕ್ರೋಶಕ್ಕೆ ಕಾರಣವಾಗಿದೆ.

ಎರಡು ದಿನಗಳ ಹಿಂದೆ ಯಾದಗಿರಿ ಜಿಲ್ಲೆಯ ಕೆಂಭಾವಿ ಪಟ್ಟಣದ ವಿದ್ಯಾಲಕ್ಷ್ಮಿ ಖಾಸಗಿ ಶಾಲೆ ಮಕ್ಕಳನ್ನು ಆಡಳಿತ ಮಂಡಳಿ ಶೈಕ್ಷಣಿಕ ಪ್ರವಾಸಕ್ಕೆ ಎಂದು ಬಳ್ಳಾರಿಯ ಖಾಸಗಿ ಪಾರ್ಕಿಗೆ ಕರೆದುಕೊಂಡು ಹೋಗಿತ್ತು.

ಶೈಕ್ಷಣಿಕ ಪ್ರವಾಸಕ್ಕೆ ಹೋದ ವಿದ್ಯಾರ್ಥಿಗಳಿಗೆ ಶಾಲಾ ಆಡಳಿತ ಮಂಡಳಿ ಉತ್ತರ ಕರ್ನಾಟಕದ ಶೈಲಿಯ ಡಬಲ್ ಮಿನಿಂಗ್ ಹಾಡಿಗೆ ರೈನ್ ಡ್ಯಾನ್ಸ್ ಮಾಡಿಸಿದೆ. ‘ನಿನೆಗು ಬಂಗಾರ ಹತ್ತಾದ ಏನ್’ ಎಂಬ ಅಸಭ್ಯ ಹಾಡಿಗೆ ವಿದ್ಯಾರ್ಥಿಗಳು ರೈನ್ ಡ್ಯಾನ್ಸ್ ಮಾಡಿದ್ದಾರೆ.

ವಿದ್ಯಾರ್ಥಿಗಳ ಡ್ಯಾನ್ಸ್ ಸಾಮಾಜಿಕ ಜಾಲತಾಣದ ವೈರಲ್ ಆಗಿದೆ. ಸಂಸ್ಕೃತಿ- ಸಂಸ್ಕಾರ ಕಲಿಸಬೇಕಾಗಿದ್ದ ಶಾಲೆ ಈ ರೀತಿಯ ಅಸಭ್ಯ ನೃತ್ಯಕ್ಕೆ ಮಕ್ಕಳಿಗೆ ಅನುಮತಿ ನೀಡಿದ್ದು, ವಿದ್ಯಾರ್ಥಿಗಳ ಪೋಷಕರ ಆಕ್ರೋಶಕ್ಕೆ ಕಾರಣವಾಗಿದೆ.